**USTROJ KATALOGA**

1.    UVODNE ODREDBE  
  
Katalog informacija sadrži pregled informacija koje OŠ Luka, Sesvete s obzirom na svoj djelokrug posjeduje, s kojima raspolaže ili ih nadzire, s opisom sadržaja informacija, namjenom, načinom i vremenom osiguravanja prava na pristup informacijama.  
  
Svrha objavljivanja Kataloga informacija je informiranje javnosti o dokumentima i informacijama koje posjeduje OŠ Luka, Sesvete glede ostvarivanja prava  na pristup informacijama.  
  
Informacijama i dokumentima koji su javni dostupni u elektroničkom obliku  moguće je pristupiti izravno iz Kataloga, bez upućivanja posebnog zahtjeva, a za sve ostale informacije i dokumente korisnika prava na pristup informacijama ostvaruje podnošenjem usmenog ili pisanog zahtjeva.  
  
Pravo na pristup informacijama pripada svim korisnicima na jednak način i pod jednakim uvjetima i oni su ravnopravni u njegovom ostvarivanju .  
  
Temeljem Zakona o pravu na pristup informacijama OŠ Luka, Sesvete uskratit će pravo na pristup informaciji ako je informacija klasificirana stupnjem tajnosti sukladno zakonu i/ili  općem aktu donesenom na temelju zakona kojim se propisuje tajnost podataka ili je zaštićena zakonom kojim se uređuje područje zaštite osobnih podataka.  
  
OŠ Luka, Sesvete može uskratiti pravo na pristup informaciji ako postoje osnovane sumnje da bi njezino objavljivanje:  
-    onemogućilo učinkovito , neovisno i nepristrano vođenje sudskog , upravnog ili drugog pravno uređenog postupka , izvršenja sudske odluke ili kazne,  
-    onemogućilo rad tijela koja vrše upravni nadzor, inspekcijski nadzor, odnosno nadzor zakonitosti,  
-    povrijedilo pravo intelektualnog vlasništva, osim u slučaju izričitog pisanog pristanka autora ili vlasnika

- ako jedan ili više međusobno povezanih podnositelja putem jednog ili više funkcionalno povezanih zahtjeva očito zloupotrebljava pravo na pristup informacijama, a osobito kada zbog učestalih zahtjeva za dostavu istih ili istovrsnih informacija ili zahtjeva kojim se traži velik broj informacija dolazi do opterećivanja rada i redovitog funkcioniranja tijela javne vlasti.   
OŠ Luka, Sesvete uskratit će pristup informacijama koje se tiču svih postupaka koja vode nadležna tijela u predistražnim  i istražnim radnjama za vrijeme trajanja tih postupaka.  
  
2.    SADRŽAJ KATALOGA  
  
OŠ Luka, Sesvete  je  javna ustanova čija je djelatnost osnovni odgoj i obrazovanje učenika.  
  
OŠ Luka, Sesvete obavlja djelatnost u skladu sa zakonom i  na osnovi propisanog nacionalnog kurikuluma, nastavnih planova i programa, školskog kurikuluma, godišnjeg plana i programa, a u skladu s rješenjima nadležnog Ministarstva.

Informacije u Katalogu su razvrstane prema ustrojstvenim jedinicama OŠ Luka, Sesvete koje raspolažu pojedinim informacijama:  
1.    Ravnatelj

|  |  |  |  |
| --- | --- | --- | --- |
| **R.broj** | **INFORMACIJE** | **SADRŽAJ** | **PRISTUP** |
| 1. | Podatci | Unutarnje ustrojstvo - organizacija | web stranica |
| 2. | Očitovanja | Ravnatelj- očitovanja prema nadležnom ministarstvu, Gradu, županiji ili drugim pravnim ili fizičkim osobama | preslika na zahtjev |
| 3. | Program | Godišnji plan i program i Kurikulum škole | web stranica |
| 4. | Odluke | Odluke ravnatelja | web stranica i na zahtjev |
| 5. | Priopćenja | Priopćenja iz rada škole i ostale vijesti | web stranica |
|  |  |  |  |

2.    Odjel za pravne, kadrovske i opće poslove

|  |  |  |  |
| --- | --- | --- | --- |
| **R.broj** | **INFORMACIJE** | **SADRŽAJ** | **PRISTUP** |
| 1. | Dokumenti | Akti  OŠ Luka, Sesvete, zakonski i podzakonski  propisi | web stranica |
| 2. | Izvješće | Natječaji i oglasi za zasnivanje radnog odnosa | web stranica |
| 3. | Izvješće | Statistički podaci o zaposlenicima – ukupni zbroj, kvalifikacija, stručna sprema | na zahtjev |
| 4. | Izvješće | Osobni posebni podatci o zaposlenicima | nedostupno |
| 5. | Izvješće | Informacije iz urudžbenog zapisnika, o poslanoj i pristigloj pošti i sl. | na zahtjev |
| 6. | Izvješće | Informacije o arhiviranju dokumentacije, pretraživanje arhivske građe i sl. | na zahtjev |
| 7. | Izvješće | Informacije o zaštiti na radu i zaštiti od požara | na zahtjev |
| 8. | Izvješće | Informacije o osiguranju , vrstama osiguranja , premijama osiguranja, naknadama štete i sl. | na zahtjev |
| 9. | Sjednice Školskog odbora | Dnevni redovi, materijali, zapisnici | web stranica i na zahtjev |

3.    Odjel za ekonomske poslove

|  |  |  |  |
| --- | --- | --- | --- |
| **R.broj** | **INFORMACIJE** | **SADRŽAJ** | **PRISTUP** |
| 1. | Izvješća | Godišnja, polugodišnja, kvartalna i mjesečna izviješća o financijskom poslovanju – prihodi i primici, rashodi i izdaci, izvori financiranja | na zahtjev |
| 2. | Izvješće | Financijski plan, Rebalans plana | web stranica |
| 3. | Izvješća | Statistička izvješća prema programu statističkih istraživanja | na zahtjev |
| 4. | Podatci | Podaci o plaćama, naknadama i drugim isplatama,, drugom dohotku i autorskim honorarima | nedostupno |
| 5. | Plan | Plan nabave | web stranica |
| 6. | Kapitalne investicije | Podaci o sadržaju, financiranju, izvoditeljima i rokovima kapitalnih investicija | web stranica |

U odjelu  za pravne , kadrovske i opće poslove obavljaju se poslovi oko brige o ispravnosti i zakonitosti, te međusobnoj povezanosti svih općih akata, poslove pripreme i kontrole  zakonske utemeljenosti svih ugovora Škole i kadrovske poslove. Opći poslovi obuhvaćaju poslove urudžbenog zapisnika , poslove arhiviranja dokumenata, izrada odluka o godišnjim odmorima, poslovi vezani uz rad Školskog odbora,  vođenje e-matice, javni registar zaposlenika, Carnet administrator te tekuće dnevne poslove.  
  
Odjel za ekonomske poslove izrađuje financijske izvještaje , obavlja pravodobno i zakonito plaćanje svih obveza i knjiženje svih poslovnih događaja , provodi obračun plaća i naknada, izrađuje izvješća i organizira provođenje popisa sredstava u OŠ Luka, Sesvete izrađuje prijedloge godišnjih i višegodišnjih proračuna sredstava za rad , obavlja nadzor namjenskog korištenja sredstava te  izrađuje godišnje i periodične planove nabave.  
  
3.    NAMJENA  
  
Namjena informacija u smislu Kataloga je osiguravanje prava na pristup informacijama, sukladno Zakonu o pravu na pristup informacijama i drugim propisima.  
  
4.    NAČIN OSIGURAVANJA  
  
Pravo na pristup informacijama iz ovog Kataloga ostvaruje se na način i u postupku propisanom Zakonom o pravu na pristup informacijama.  
  
5.    VRIJEME OSIGURAVANJA OSTVARIVANJA PRAVA NA PRISTUP INFORMACIJAMA  
  
Pravo  na pristup informacijama ostvaruje se sukladno rokovima propisanim Zakonom o pravu na pristup informacijama i drugim propisima.